Calvin Klein SLEEVELESS HOODIE 150 SEK499 SEK70%
Calvin Klein GOLD TAPE ZIP HOODIE 599 SEK999 SEK40%
Calvin Klein LUREX RIB SWEATER 449 SEK749 SEK40%
Calvin Klein PULL OVER HOODIE 195 SEK649 SEK70% Louis Vuitton koop wêreld se tweede grootste diamant | Maroela Media
Sewelô (Foto: Louis Vuitton)
Louis Vuitton het die wêreld se tweede grootste diamant, ŉ 1,758 karaat edelsteen genaamd Sewelô, aangeskaf.
Michael Burke, uitvoerende hoof van Louis Vuitton, wou nie bekendmaak hoeveel die maatskappy vir die diamant betaal het nie, maar het erken dat dit “miljoene” was. “Niemand verwag dat ons só groot klem sal plaas op duur juwele nie, maar ek dink dit sal die bedryf bietjie wakker skud.”
Die Sewelô-diamant is in April 2019 by die Karowe-myn in Botswana gemyn deur die Lucara-diamantmaatskappy. Die naam van die edelsteen beteken “seldsame vonds” in Tswana.
Louis Vuitton sal nou saam met HB Company, ŉ diamantvervaardiger van Antwerp, werk om die diamant te sny en te poleer in kleiner stene wat in ŉ versameling juweliersware bekendgestel gaan word.
Eira Thomas, president en uitvoerende hoof van Lucara, het gesê sy maatskappy sal ŉ vooraf betaling ontvang en 50% belang behou in die gepoleerde stene. Altesaam 5% van die handelsverkope uit die versameling sal ook “direk teruggeploeg word in Botswana deur gemeenskapsgebaseerde veldtogte”.
Die grootste ongeslypte diamant ooit was die 3,106 karaat Cullinan-diamant wat in 1905 in Suid-Afrika gemyn is. Dit is uiteindelik in nege stene opgesny. Twee van die groter stene, die Groot Ster van Afrika en die Tweede Ster van Afrika, is te sien in die kroonjuwele van die Verenigde Koninkryk.
Lucara het in 2015 die 1,109 karaat Lesedi La Rona-diamant gemyn. Dit was in daardie stadium die tweede grootste diamant ooit. Die Britse juwelier Graff het die steen vir $53 miljoen (ongeveer R761 miljoen) gekoop.
Filippynse vulkaan: ‘Al groter skeure opgemerk’
Soektog duur voort na Lesotho se eersteministersvrou
Maroela ek dink nie julle karaat vir albei stene is korrek nie
Hi, haal net die komma uit by die karaat grote, anders lees dit 1 punt ….. en 3 punt ….. karaat wat nie reg klink nie.
Gryp ek nou my graaf, en spit verwoed, mens weet darem nooit
‘n Verbasende verhaal.
Ek wonder egter net oor die “diamantvervaardiger” in die berig. Vervaardig hulle regtig diamante?
Sien die “diamantvervaardiger”-woord slaan nou op meer plekke uit. Dis mos ‘n “diamantslyper” of ‘n “diamanthandelaar”, is dit nie? Weet ook nie of die so slim is om in Suid-Afrika die Amerikaanse gebruik van komma om duisende te skei, te gebruik nie. Ons ken die komma maar eerder as ‘n desimaal-aanduider.